[pic] | KOMISIJA EVROPSKIH SKUPNOSTI |

Bruselj, 5.9.2005

KOM(2005)419 končno

PREDHODNI PREDLOG SPREMEMBE PRORAČUNA št. 7 K SPLOŠNEMU PRORAČUNU ZA LETO 2005

SKUPNI IZKAZ PRIHODKOVIZKAZ PRIHODKOV IN ODHODKOV PO ODDELKIHOddelek IV – Sodišče

(predlož ila Komisija)

PREDHODNI PREDLOG SPREMEMBE PRORAČUNA št. 7 K SPLOŠNEMU PRORAČUNU ZA LETO 2005

SKUPNI IZKAZ PRIHODKOV IZKAZ PRIHODKOV IN ODHODKOV PO ODDELKIH Oddelek IV – Sodišče

Ob upoštevanju:

- Pogodbe o ustanovitvi Evropske skupnosti in zlasti člena 272 Pogodbe,

- Pogodbe o ustanovitvi Evropske skupnosti za atomsko energijo in zlasti člena 177 Pogodbe,

- Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti[1], in zlasti člena 37 Uredbe

predloži Evropska komisija iz razlogov, navedenih v obrazložitvenem memorandumu, proračunskemu organu predhodni predlog spremembe proračuna št. 7 k proračunu za leto 2005.

IZKAZ PRIHODKOV IN ODHODKOV PO ODDELKIH

Splošni izkaz prihodkov ter izkaz prihodkov in odhodkov po oddelkih se pošljeta ločeno v vseh jezikih prek sistema SEI-BUD. Različica v angleškem jeziku je v ponazoritvene namene priložena kot priloga k proračunu.

OBRAZLOŽITVENI MEMORANDUM

1. S Sklepom 2004/752/ES, Euratom z dne 2. novembra 2004 je Svet ustanovil Sodišče za uslužbence, v nadaljevanju „SU“, ki ga sestavlja 7 sodnikov, ki jih imenuje Svet.Zahteve za vzpostavitev delovnih mest in zagotovitev potrebnih sredstev za delovanje novega Sodišča za uslužbence so bile vključene v predhodni predlog proračuna Sodišča za leto 2006. Kot je bilo navedeno v uvodu predhodnega predloga proračuna, je bil slednji sestavljen ob predpostavki, da novo sodišče ne bo pričelo z delom pred začetkom leta 2006[2].Vendar je po koncu dela odbora, ki je bil ustanovljen s sklepom z dne 18. januarja 2005 (2005/151/ES, Euratom), katerega naloga je bila, da za Svet pripravi mnenje o primernosti kandidatov za sodniške službe, Svet s sklepom z dne 22. julija 2005 imenoval sedem sodnikov in določil 1. oktober 2005 kot datum začetka opravljanja njihovih nalog.Ob upoštevanju dejstva, da bo tako SU začelo z delovanjem tri mesece pred datumom, predvidenim v predhodnem predlogu proračuna za leto 2006, je treba predlagati spremembo proračuna za leto 2005.

2. Namen spremembe proračuna je, prvič, omogočiti, da se v načrtu delovnih mest institucije vzpostavi 26 delovnih mest, potrebnih za dobro delovanje SU. Teh 26 delovnih mest je razdeljenih kot sledi: na uslužbence, zaposlene v kabinetih sodnikov SU, in sicer: en strokovni sodelavec in en asistent za vsakega sodnika kot tudi en lektor sodb in en asistent v kabinetu predsednika (skupaj 16 začasnih delovnih mest, in sicer 2 A*14, 2 A*12, 3 A*11, 1 A*10, 1 B*5 in 7 B*3) ter po drugi strani na uslužbence, zaposlene neposredno v sodnem tajništvu sodišča (skupaj 10 stalnih delovnih mest, in sicer 1 A*5, 5 B*3 in 4 C*1).Poudariti je treba, da so zadevna delovna mesta namenjena izključno za neposredne sodelavce sodnikov in zaposlene v sodnem tajništvu, to je zaposlene, ki so neposredno udeleženi pri sodni dejavnosti in da bo Sodišče za uslužbence v preostalem uporabljalo storitve različnih služb Sodišča (tolmačenje, prevajanje, informatika, itd.). Teh 26 delovnih mest je torej neobhodno potrebnih, da se novemu sodišču zagotovi sredstva, nujno potrebna za njegovo dejavnost, brez katerih bi bila lahko ogrožena njegova sodna avtonomija. Med drugim so bila predvidena v finančnem izkazu, priloženem predlogu Uredbe Sveta o ustanovitvi Sodišča za uslužbence (z edinim pridržkom, da je bilo treba dodati dve dodatni delovni mesti zaradi upoštevanja povečanja števila sodnikov iz 6 na 7, ki ga je izvedel Svet).Med drugim je treba dodati, da teh delovnih mest ni mogoče dobiti s prerazporeditvijo sredstev Sodišča prve stopnje. Taka prerazporeditev bi imela dejansko za posledico odvzem sredstev, ki so se sprostila na Sodišču prve stopnje s prenosom uslužbenskih sporov. To pa bi bilo v nasprotju z glavnim ciljem, zaradi katerega je bilo ustanovljeno Sodišče za uslužbence, in sicer da se Sodišču prve stopnje omogoči, da se osredotoči na ostale spore, zlasti nove spore, ki so mu bili poverjeni na podlagi dodelitve določenih pristojnosti, ki jih je do tedaj izvrševalo Sodišče.

3. V zvezi s sredstvi je namen spremembe proračuna omogočiti, da 7 novih sodnikov Sodišča za uslužbence, sodno tajništvo ter 26 novih uslužbencev, o katerih je bilo govora prej, v treh zadnjih mesecih izvrševanja proračuna za leto 2005 prejme plačilo. Sredstva so vpisana na različnih postavkah poglavij 10 in 11.Vendar je treba opozoriti na dejstvo, da ne gre za dodaten strošek za proračun Skupnosti, ker je predvideno „samofinanciranje“ teh novih izdatkov z uporabo razpoložljivih sredstev na dveh zadevnih poglavjih. Ta razpoložljiva sredstva so pojasnjena, kar zadeva poglavje 10, z manjšimi izdatki za starostne pokojnine in stroški, predvidenimi za izvolitev članov in, kar zadeva poglavje 11, počasnejšim zaposlovanjem na novih delovnih mestih od predvidenega.

4. Nazadnje je treba ugotoviti, da upravne službe Sodišča načrtujejo, da se v obdobju med začetkom delovanja Sodišča za uslužbence in koncem leta 2005 zagotovi delovanje Sodišča za uslužbence z uporabo razpoložljivih proračunskih sredstev. Še posebej, ker se bo stavbo, v kateri bo novo Sodišče za uslužbence, najelo šele s 1. januarjem 2006, kot je bil proračunski organ že bil obveščen v okviru proračunskega postopka za leto 2006. Iz tega razloga sprememba proračuna ne vsebuje nobenega predloga glede povečanja sredstev v Naslovu II proračuna.

[1] UL L 248, 16.9.2002, str.1.

[2] Uvod, str. 3, odstavek 2: „Spomniti je treba, da se s proračunom institucije odobrijo delovna mesta in sredstva, ki so potrebna za delovanje Sodišča in Sodišča prve stopnje. Pri predlaganih sredstvih so upoštevane tudi potrebe novega Sodišča za uslužbence (v nadaljevanju: SU), izračunana so bila ob predpostavki, da bo SU pričelo z delom v začetku leta 2006.“